Verejný obstarávateľ: **Národná banka Slovenska, Imricha Karvaša 1, 813 25 Bratislava**

**Nadlimitný dynamický nákupný systém**

**na poskytnutie služieb**

podľa § 58 a nasl. zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov zadávaná prostredníctvom IS JOSEPHINE

SÚŤAŽNÉ PODKLADY

pre zriadenie dynamického nákupného systému postupom užšej súťaže na predmet zákazky:

**Poskytovanie upratovacích služieb**

Súlad súťažných podkladov so zámerom odborného gestora potvrdzuje

Ing. Albín Kotian

Výkonný riaditeľ, úsek finančného riadenia, informačných technológií a prevádzkových činností

Ing. Boris Mísař

Riaditeľ, odbor technických služieb

Jozef Korčičiak

Vedúci, oddelenie správy a prevádzky

Súlad súťažných podkladov so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) potvrdzuje

Mgr. Tomáš Lepieš

Riaditeľ, odbor hospodárskych služieb

JUDr. Zuzana Jánošová

Vedúca, oddelenie centrálneho obstarávania

JUDr. Bibiana Petríková

Právny expert pre obstarávanie, oddelenie centrálneho obstarávania

Ing. Anna Zubeková

Hlavný metodik, oddelenie centrálneho obstarávania

V Bratislave dňa 13.05.2024

**ETICKÝ KÓDEX UCHÁDZAČA VO VEREJNOM OBSTARÁVANÍ**

Verejný obstarávateľ upozorňuje záujemcov na Etický kódex záujemcu/uchádzača vo verejnom obstarávaní, ktorého obsahom sú základné pravidlá správania sa uchádzača, záujemcu, člena skupiny dodávateľov v procesoch verejného obstarávania. Uvedené subjekty sú, so zreteľom na povinnosť uplatňovania princípov rovnakého zaobchádzania, nediskriminácie, transparentnosti, hospodárnosti a efektívnosti, zabezpečovania čestnej hospodárskej súťaže, vykonávania práv a povinností v súlade s dobrými mravmi a so zásadami poctivého obchodného styku, viazané tieto pravidlá aplikovať a na aplikovanie týchto pravidiel dohliadať. Etický kódex záujemcu/uchádzača vo verejnom obstarávaní je zverejnený na adrese <https://www.uvo.gov.sk/zaujemca-uchadzac/eticky-kodex-zaujemcu-uchadzaca>

**OBSAH SÚŤAŽNÝCH PODKLADOV**

**A.1 Pokyny na vypracovanie ponuky**

Časť I. **Všeobecné informácie**

1. Identifikácia verejného obstarávateľa
2. Úvodné informácie a základné pojmy
3. Predmet zákazky
4. Miesto a termín poskytnutia predmetu zákazky
5. Zdroj finančných prostriedkov

Časť II. **Komunikácia a vysvetľovanie**

1. Komunikácia
2. Vysvetľovanie

Časť III. **Predkladanie a vyhodnotenie žiadosti o účasť**

1. Predkladanie žiadosti o účasť
2. Obsah žiadosti o účasť
3. Jazyk žiadosti o účasť/ponuky
4. Náklady na žiadosť o účasť/ponuku

Časť IV. **Predkladanie ponuky pri čiastkovej zákazke v rámci DNS**

1. Variantné riešenie
2. Predkladanie ponúk
3. Doplnenie, zmena a odvolanie ponuky

Časť V. **Ďalšie informácie**

1. Dôvernosť procesu verejného obstarávania
2. Konflikt záujmov

**A.2 Podmienky účasti uchádzačov**

1. Podmienky účasti vo verejnom obstarávaní týkajúce sa osobného postavenia
2. Podmienky účasti vo verejnom obstarávaní týkajúce sa technickej alebo odbornej spôsobilosti
3. Doplňujúce informácie k podmienkam účasti

Prílohy k časti A.2 PODMIENKY ÚČASTI UCHÁDZAČOV

Príloha č. 1 – Doplňujúce údaje k zoznamu poskytnutých služieb – vzor

**A.3 Kritériá na vyhodnotenie ponúk a pravidlá ich uplatnenia**

1. Kritériá na vyhodnotenie ponúk

**B. Opis predmetu zákazky**

1. Vymedzenie predmetu zákazky

**C.** **PRÍLOHY SÚŤAŽNYCH PODKLADOV**

Príloha č. 1 – Žiadosť o účasť

 Príloha č. 2 -Zoznam dôverných informácií

 Príloha č. 3 - Odôvodnenie nerozdelenia predmetu zákazky

 Príloha č. 4 - Čestné vyhlásenie k obmedzeniam vo verejnom obstarávaní v súvislosti s vojnovým konfliktom na Ukrajine – Sankcie voči Rusku

 Príloha č. 5 – Čestné vyhlásenie o osobách so zastupovacími, rozhodovacími a kontrolnými právomocami

**A.1 *POKYNY NA VYPRACOVANIE PONUKY***

**Časť I.**

**Všeobecné informácie**

1. **Identifikácia verejného obstarávateľa**

Názov: Národná banka Slovenska

Sídlo: I. Karvaša 1, 813 25 Bratislava, Slovenská republika

IČO: 30844789

Internetová adresa (URL): [www.nbs.sk](http://www.nbs.sk)

Kontaktná osoba: Ing. Anna Zubeková

 Kontaktná adresa: I. Karvaša 1, 813 25 Bratislava, Slovenská republika

 Telefón: +421 2 5787 1215, +421 918 720 359

 E-mail: anna.zubekova@nbs.sk

 Profil verejného obstarávateľa: <https://www.uvo.gov.sk/profily/-/profil/pdetail/8643>

1. **Úvodné informácie a základné pojmy**
	1. Dynamický nákupný systém (ďalej aj ako „DNS“) je elektronický proces určený na obstarávanie tovaru, stavebných prác alebo služieb bežne dostupných na trhu. Ide o akýsi interný „kvalifikačný systém dodávateľov“, ktorých bude verejný obstarávateľ vyzývať na predkladanie ponúk vo vyhlásených zákazkách danej skupiny tovarov. Systém je stále otvorený, a tak aj v priebehu jeho trvania sa vedia noví dodávatelia prihlásiť a zapojiť do súťaženia. Dodávatelia, ktorí nebudú zaradení/kvalifikovaní v tomto systéme, nebudú môcť predložiť ponuku na konkrétnu zákazku v systéme vyhlásené zákazky.
	2. Cieľom zriadenia DNS a zadávania zákaziek v DNS je umožniť verejnému obstarávateľovi flexibilné zadávanie zákaziek v súlade so zákonom o verejnom obstarávaní podľa svojich reálnych potrieb, t. j. v čase a rozsahu, ktorý mu je známy.
	3. Predmetom verejného obstarávania je zákazka na poskytnutie služieb podľa zákona o verejnom obstarávaní postupom užšej súťaže zriadením dynamického nákupného systému podľa § 58 a nasl. zákona o verejnom obstarávaní.
	4. **Dynamický nákupný systém** je elektronický postup zadávania nadlimitnej zákazky na poskytnutie služieb, ktoré sú bežne dostupné na trhu, bližšie špecifikované v bode 3 „Predmet zákazky“ týchto súťažných podkladov.
	5. **Záujemcom** sa rozumie hospodársky subjekt, ktorý v stanovenej lehote predložil žiadosť o účasť na účely zaradenia do DNS. Záujemca použije tieto súťažné podklady len na účely spracovania žiadosti o zaradenie do tohto DNS.
	6. **Žiadosť o účasť/zaradenie do DNS** (ďalej aj len „žiadosť o účasť“) je žiadosť o zaradenie do procesu verejného obstarávania, ktorou záujemca preukazuje splnenie podmienok účasti. Žiadosť o účasť je možné predkladať počas celej doby trvania DNS.
	7. Zriadením DNS sa rozumie doručenie informácie o zaradení/nezaradení záujemcov do DNS po uplynutí lehoty na predkladanie žiadosti o účasť.
	8. **Základnou lehotou na podávanie žiadostí o účasť** sa rozumie lehota, ktorá je uvedená v oznámení o vyhlásení verejného obstarávania.
	9. **Dodatočnou lehotou na podávanie žiadostí o účasť** sa rozumie doba počas trvania DNS, t. j. od jeho zriadenia do jeho ukončenia.
	10. **Lehotou na predkladanie ponúk** sa rozumie lehota na predkladanie ponúk v rámci vyhlásenej zákazky v zriadenom DNS. Verejný obstarávateľ uvedie lehotu na predkladanie ponúk vo výzve na predkladanie ponúk, ktorou vyhlási zákazku.
	11. **Zákazkou** sa rozumie zákazka vyhlásená verejným obstarávateľom v zriadenom DNS. Verejný obstarávateľ vyhlasuje zákazku odoslaním výzvy na predkladanie ponúk všetkým zaradeným záujemcom.
	12. **Ponukou** sa rozumie ponuka záujemcu predložená do vyhlásenej zákazky.
2. **Predmet zákazky**
	1. Predmetom zákaziek zadávaných v zriadenom DNS bude poskytovanie upratovacích služieb, pod ktorými sa rozumie: upratovanie kancelárskych a spoločných priestorov budov, strojové čistenie podzemných garáží, tepovanie kobercov, ~~vnútorné~~ umývanie okien (bez použitia horolezeckej techniky), exteriérová údržba objektov, triedenie odpadu.
	2. Verejný obstarávateľ zriaďuje DNS na obdobie 48 mesiacov a predpokladá zadávanie zákaziek v nepravidelných intervaloch, závislých najmä od vlastných prevádzkových potrieb.
	3. Verejný obstarávateľ bude vyhlasovať konkrétnu zákazku s využitím DNS s uvedením konkrétneho CPV kódu v zmysle bodu 3.4 týchto súťažných podkladov a podrobná špecifikácia predmetu zákazky, jeho presný rozsah a miesto poskytovania, ako aj ostatné doplňujúce informácie budú uvedené vo výzve na predkladanie ponúk.
	4. Číselný kód pre hlavný predmet a doplňujúce predmety z Hlavného slovníka obstarávania (CPV):

Hlavný predmet:

**90900000-6 Čistiace a sanitárne služby**

Doplňujúci predmet:

90910000-9 Upratovacie služby

90911200-8 Čistenie (upratovanie) budov

90911300-9 Umývanie okien

90914000-7 Služby na čistenie parkovísk

90919100-3 Čistenie kancelárskych zariadení

90919200-4 Čistenie (upratovanie) kancelárií

90920000-2 Sanitárne služby v zariadeniach

* 1. Predpokladaná hodnota DNS je určená v súlade s § 6 ods. 10 zákona o verejnom obstarávaní ako maximálna predpokladaná hodnota všetkých zákaziek, ktoré sa predpokladajú zadávať počas trvania DNS. Predpokladaná hodnota DNS na celú dobu trvania (48 mesiacov) je: 3 751 565,00 eur bez DPH.
1. **miesto a termín poskytnutia predmetu zákazky**
	1. Miestom plnenia predmetu zákazky je: Národná banka Slovenska, ústredie, I. Karvaša 1, 813 25 Bratislava, a Národná banka Slovenska, Vazovova 2, 811 07 Bratislava, Slovenská republika.
	2. Miesto a lehotu poskytnutia predmetu zákazky určí verejný obstarávateľ vo výzve na predkladanie ponúk konkrétnej zákazky.
2. **Zdroj finančných prostriedkov**
	1. Čiastkové zákazky zadávané v rámci DNS budú financované z rozpočtových prostriedkov verejného obstarávateľa.
	2. Verejný obstarávateľ neposkytuje preddavky ani zálohovú platbu.
	3. Na základe výsledku zadávania konkrétnej zákazky, vyhlásenej v rámci DNS bude s úspešným uchádzačom uzavretá zmluva/objednávka vystavená verejným obstarávateľom a potvrdená úspešným uchádzačom (ďalej len „zmluva“).
	4. Vlastná platba bude realizovaná formou bezhotovostného platobného styku v eurách na základe predložených faktúr podľa podmienok dohodnutých v zmluve, resp. vo výzve na predkladanie ponúk konkrétnej zákazky.
	5. Splatnosť faktúr je do 30 dní odo dňa doručenia verejnému obstarávateľovi.

**Časť II.**

**Komunikácia a vysvetľovanie**

1. **Komunikácia**
	1. Verejný obstarávateľ bude pri komunikácii so záujemcami/uchádzačmi postupovať v zmysle § 20 zákona o verejnom obstarávaní prostredníctvom komunikačného rozhrania elektronického prostriedku systému JOSEPHINE. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami/uchádzačmi počas celého procesu verejného obstarávania.
	2. Komunikácia medzi verejným obstarávateľom a záujemcami/ uchádzačmi sa uskutočňuje výhradne (pokiaľ nie je uvedené inak) elektronickým spôsobom prostredníctvom systému JOSEPHINE, ktorý zabezpečí trvalé zachytenie jej obsahu v súlade s ustanovením § 187 ods. 8 a ust. § 20 ods. 1 a nasl. zákona o verejnom obstarávaní.
	3. Verejný obstarávateľ pre správnu prácu s elektronickým prostriedkom dôrazne odporúča hospodárskym subjektom, aby si prečítali manuál používania elektronického prostriedku JOSEPHINE, ktorý je dostupný na stránke josephine.proebiz.com v pravom hornom kontextovom menu.
	4. JOSEPHINE je na účely tohto verejného obstarávania softvér na elektronizáciu zadávania zákaziek podľa zákona o verejnom obstarávaní. JOSEPHINE je webová aplikácia na doméne <https://josephine.proebiz.com>.
	5. Na bezproblémové používanie systému JOSEPHINE je potrebné používať jeden z podporovaných internetových prehliadačov:

Mozilla Firefox verzia 13.0 a vyššia verzia,

Google Chrome v aktuálnej verzii alebo

Microsoft Edge v aktuálnej verzii.

* 1. Pravidlá pre doručovanie: zásielka sa považuje za doručenú záujemcovi resp. uchádzačovi ak jej adresát bude mať objektívnu možnosť oboznámiť sa s jej obsahom, to znamená ihneď ako sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE a to v súlade s funkcionalitou systému.
	2. Ak je odosielateľom zásielky verejný obstarávateľ, tak záujemcovi resp. uchádzačovi bude na nim určený kontaktný e-mail/e-maily bezodkladne odoslaná informácia, že k predmetnej zákazke existuje nová zásielka/správa. Záujemca resp. uchádzač sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Záujemca resp. uchádzač si môže v komunikačnom rozhraní zobraziť celú históriu o svojej komunikácií s verejným obstarávateľom.
	3. Ak je odosielateľom zásielky záujemca resp. uchádzač, tak po prihlásení do systému a k predmetnej zákazke môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systéme JOSEPHINE v súlade s funkcionalitou systému.
	4. Verejný obstarávateľ odporúča záujemcom, ktorí chcú byť informovaní o prípadných aktualizáciách týkajúcich sa konkrétneho obstarávania prostredníctvom notifikačných e-mailov, aby v danom obstarávaní zaklikli tlačidlo „ZAUJÍMA MA TO“ (v pravej hornej časti obrazovky). Notifikačné e-maily sú taktiež doručované záujemcom, ktorí sú evidovaní na elektronickom liste záujemcov pri danej zákazke.
	5. Verejný obstarávateľ umožňuje neobmedzený a priamy prístup elektronickými prostriedkami k súťažným podkladom a k prípadným všetkým doplňujúcim podkladom. Súťažné podklady a prípadné vysvetlenie alebo doplnenie súťažných podkladov alebo vysvetlenie požiadaviek uvedených v oznámení o vyhlásení verejného obstarávania, vo výzve na predkladanie ponúk, podmienok účasti vo verejnom obstarávaní, informatívneho dokumentu alebo inej sprievodnej dokumentácie budú verejným obstarávateľom zverejnené ako elektronické dokumenty v profile verejného obstarávateľa formou odkazu na systém JOSEPHINE.
	6. V prípade predloženia listinnej formy žiadosti o účasť, záujemca nesplní podmienky predloženia žiadosti o účasť, pokiaľ ide o komunikačný formát a určený spôsob a bude vylúčený.
	7. Podania a dokumenty súvisiace s uplatnením revíznych postupov sú medzi verejným obstarávateľom a záujemcami resp. uchádzačmi doručené elektronicky prostredníctvom komunikačného rozhrania systému JOSEPHINE a v súlade so zákonom o verejnom obstarávaní.
1. **Vysvetľovanie**
	1. Záujemca v prípade nejasností a potreby objasniť informácie potrebné na vypracovanie žiadosti o účasť uvedené v oznámení o vyhlásení verejného obstarávania, v súťažných podkladoch, prípadne v doplnení súťažných podkladov alebo inej sprievodnej dokumentácii môže požiadať o vysvetlenie alebo doplnenie informácií potrebných na vypracovanie žiadosti o účasť prostredníctvom komunikačného rozhrania systému JOSEPHINE. Verejný obstarávateľ bude pri vysvetľovaní postupovať podľa § 48 zákona o verejnom obstarávaní a podľa tejto časti súťažných podkladov.
	2. Verejný obstarávateľ zverejní vysvetlenie alebo doplnenie informácií potrebných na vypracovanie žiadosti o účasť v systéme JOSEPHINE v časti Dokumenty. Verejný obstarávateľ zároveň v deň zverejnenia vysvetlenia alebo doplnenia informácií potrebných na vypracovanie žiadosti o účasť odošle správu všetkým známym hospodárskym subjektom o zverejnení vysvetlenia alebo doplnenia informácií.
	3. V profile verejného obstarávateľa zriadenom v elektronickom úložisku na webovej stránke Úradu pre verejného obstarávanie je vo forme linku uvedená informácia o verejnom portáli systému JOSEPHINE – kde budú všetky informácie vždy k dispozícii. Verejný obstarávateľ nebude duplicitne zverejňovať dokumenty aj na profile.

**Časť III.**

**Predkladanie a vyhodnotenie žiadosti o účasť**

1. **Predkladanie žiadosti o účasť**
	1. Záujemca predkladá žiadosť o účasť v elektronickej podobe v lehote na predloženie žiadosti o účasť uvedenej v oznámení o vyhlásení verejného obstarávania alebo kedykoľvek po tomto dátume, a to podľa požiadaviek uvedených v týchto súťažných podkladoch. Žiadosť o účasť musí byť vyhotovená elektronicky a vložená do systému JOSEPHINE umiestnenom na webovej adrese <https://josephine.proebiz.com>.
	2. **Predkladanie žiadostí o účasť je umožnené iba autentifikovaným uchádzačom.** Autentifikáciu je možné vykonať týmito spôsobmi:
2. v systéme JOSEPHINE registráciou a prihlásením pomocou občianskeho preukazu s,elektronickým čipom a bezpečnostným osobnostným kódom (eID). V systéme je autentifikovaná spoločnosť, ktorú pomocou eID registruje štatutár danej spoločnosti. Autentifikáciu vykonáva poskytovateľ systému JOSEPHINE, a to v pracovných dňoch v čase 8.00 - 16.00 hod. O dokončení autentifikácie je uchádzač informovaný e-mailom.
3. nahraním kvalifikovaného elektronického podpisu (napríklad podpisu eID) štatutára danej spoločnosti na kartu užívateľa po registrácii a prihlásení do systému JOSEPHINE. Autentifikáciu vykoná poskytovateľ systému JOSEPHINE, a to v pracovných dňoch v čase 8.00 16.00 hod. O dokončení autentifikácie je uchádzač informovaný e-mailom.
4. vložením dokumentu preukazujúceho osobu štatutára na kartu užívateľa po registrácii, ktorý je podpísaný elektronickým podpisom štatutára, alebo prešiel zaručenou konverziou. Autentifikáciu vykoná poskytovateľ systému JOSEPHINE, a to v pracovných dňoch v čase 8.00 16.00 hod. O dokončení autentifikácie je uchádzač informovaný e-mailom.
5. vložením plnej moci na kartu užívateľa po registrácii, ktorá je podpísaná elektronickým podpisom štatutára aj splnomocnenou osobou, alebo prešla zaručenou konverziou. Autentifikáciu vykoná poskytovateľ systému JOSEPHINE, a to v pracovné dni v čase 8.00 16.00 hod. O dokončení autentifikácie je uchádzač informovaný e-mailom.
	1. Autentifikovaný uchádzač si po prihlásení do systému JOSEPHINE v prehľade dynamických nákupných systémov vyberie daný DNS systém, do ktorého má záujem sa kvalifikovať a vloží svoju žiadosť do určeného formulára na príjem žiadosti, ktorý nájde v záložke „Žiadosti“.
	2. Potvrdenia, doklady a iné dokumenty tvoriace obsahovú náplň žiadosti o účasť, požadované v týchto súťažných podkladoch, musia byť v ponuke predložené ako **scan** **originálu alebo scan ich úradne osvedčenej kópie**, pokiaľ nie je určené inak.
	3. Uchádzač môže predloženú žiadosť o účasť dodatočne doplniť, zmeniť alebo vziať späť do uplynutia lehoty na predloženie žiadosti o účasť. Doplnenú, zmenenú alebo inak upravenú žiadosť o účasť je potrebné doručiť spôsobom podľa bodu 8.3 týchto súťažných podkladov.
	4. Pre zaradenie do DNS záujemca musí spĺňať podmienky účasti týkajúce sa osobného postavenia podľa § 32 ods. 1 zákona o verejnom obstarávaní uvedené v bode 17 týchto súťažných podkladov a podmienky účasti týkajúce sa technickej a odbornej spôsobilosti podľa § 34 ods. 1 písm. a) zákona o verejnom obstarávaní, podľa § 34 ods. 1 písm. d) zákona o verejnom obstarávaní v spojení s § 35 zákona o verejnom obstarávaní a podľa § 34 ods. 1 písm. h) zákona o verejnom obstarávaní v spojení s § 36 zákona o verejnom obstarávaní uvedené v bode 18 týchto súťažných podkladov.
	5. V prípade preukázania podmienky účasti osobného postavenia zápisom do zoznamu hospodárskych subjektov verejný obstarávateľ upozorňuje záujemcov, že ich zaradenie bude len do doby platnosti zápisu

v zozname hospodárskych subjektov. Za týmto účelom verejný obstarávateľ s odoslaním informácie o zaradení do DNS oznámi záujemcovi dokedy je jeho zápis platný. **Záujemca je povinný najneskôr** **7 kalendárnych dní pred skončením platnosti zápisu** v zozname hospodárskych subjektov **preukázať** verejnému obstarávateľovi **aktualizovaný zápis** (napr. predložením žiadosti o aktualizovanie zápisu doručenej na ÚVO v zákonných lehotách). Ak tak záujemca neurobí, verejný obstarávateľ po skončení platnosti zápisu vylúči záujemcu zo zriadeného DNS.

* 1. Záujemcovia, ktorí požiadajú o zaradenie v priebehu základnej lehoty na predkladanie žiadosti o zaradenie do DNS, preukazujú predchádzajúce skúsenosti v referenčnom období 3 roky od odoslania oznámenia o vyhlásení verejného obstarávania. V prípade, ak záujemca doručí žiadosť o zaradenie do DNS po zriadení DNS, tj. počas jeho trvania (tj. v dodatočnej lehote na predkladanie žiadosti o zaradenie do DNS), referenčným obdobím sa na účely zaradenia do DNS budú považovať 3 roky odo dňa doručenia žiadosti o zaradenie do DNS.
	2. Verejný obstarávateľ bude pri vyhodnotení splnenia podmienok účasti postupovať v súlade s § 39, § 40 a § 152 zákona o verejnom obstarávaní.
	3. Záujemca, ktorého tvorí skupina dodávateľov zúčastnená vo verejnom obstarávaní, preukazuje splnenie podmienok účasti v zmysle § 37 zákona o verejnom obstarávaní.
	4. Verejný obstarávateľ je povinný zachovávať mlčanlivosť o informáciách označených ako dôverné podľa § 22 zákona o verejnom obstarávaní, ktoré mu záujemca poskytol; na tento účel záujemca označí, ktoré skutočnosti sú dôverné. Týmto ustanovením nie sú dotknuté povinnosti verejného obstarávateľa vyplývajúce zo zákona o verejnom obstarávaní.
	5. Verejný obstarávateľ bezodkladne upovedomí záujemcu prostredníctvom komunikačného rozhrania systému JOSEPHINE či bol zaradený do DNS, alebo bola jeho žiadosť zamietnutá s uvedením dôvodu a lehoty, v ktorej môže byť doručená námietka a práva podať opätovne novú žiadosť o zaradenie do DNS.
1. **Obsah žiadosti o účasť**

Žiadosť o účasť musí byť predložená prostredníctvom príslušného rozhrania systému JOSEPHINE (záložka „*Žiadosti*“) a bude obsahovať nasledovné dokumenty:

* **zoznam** predložených dokladov a dokumentov;
* **žiadosť o účasť**, ktorá bude obsahovať**:** obchodné meno záujemcu, právnu formu, sídlo, štatutárny orgán, prípadne osobu splnomocnenú na podpisovanie žiadosti o účasť, IČO, DIČ, IČ DPH, bankové spojenie, e-mailová adresa, telefónne číslo, kontaktná osoba na doručovanie a pre účely komunikácie: meno a priezvisko, e-mailová adresa, telefónne číslo, v prípade skupiny dodávateľov jasné označenie splnomocnenca skupiny dodávateľov (ak je to relevantné);
* **scan originálu alebo úradne osvedčenej plnej moci v** prípade podpisovania osoby splnomocnenej;
* **doklady a dokumenty preukazujúce splnenie podmienok účasti** **podľa časti** A.2 týchto súťažných podkladov a oznámenia o vyhlásení verejného obstarávania;
* **zoznam dôverných informácií** v zmysle bodu 15 tejto časti súťažných podkladov; vzor zoznamu dôverných informácií je uvedený v prílohe č. 1 týchto súťažných podkladov.
1. **Jazyk žiadosti o účasť**/**ponuky**

Žiadosti o účasť, ponuky, návrhy a ďalšie doklady a dokumenty vo verejnom obstarávaní sa predkladajú v štátnom jazyku. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho jazyka; to neplatí pre žiadosti o účasť, ponuky, návrhy, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka.

1. **Náklady na žiadosť o účasť/ponuku**

Všetky náklady spojené s vypracovaním a predložením žiadosti o účasť a s vypracovaním a predložením ponuky sú výlučne výdavkami záujemcu/uchádzača. Verejný obstarávateľ nebude zodpovedný a ani neuhradí žiadne výdavky alebo straty akéhokoľvek druhu vynaložené uchádzačom v súvislosti s vypracovaním žiadosti o účasť a s vypracovaním ponuky.

**Časť IV.**

**Predkladanie ponuky pri** **čiastkovej zákazke v rámci DNS**

1. **Variantné riešenie**
	1. Uchádzačom sa nepovoľuje predložiť variantné riešenie vo vzťahu k požadovanému predmetu zákazky.
	2. Ak súčasťou ponuky bude aj variantné riešenie, variantné riešenie nebude zaradené do vyhodnocovania ponúk a bude sa naň hľadieť, akoby nebolo predložené.
	3. Ekvivalenty sa nepovažujú za variantné riešenie.
2. **Predkladanie ponúk**
	1. Verejný obstarávateľ vypracuje na základe svojich požiadaviek výzvu na predkladanie ponúk ku každej konkrétnej zákazke.
	2. Do výzvy na predkladanie ponúk verejný obstarávateľ uvedie presnú špecifikáciu predmetu zákazky vrátane kódov CPV, spôsob a lehotu na predkladanie ponúk, informácie o prípadnom uplatnení elektronickej aukcie, ďalšie potrebné informácie ako napr. minimálny obsah ponuky, návrh zmluvy a pod.
	3. Výzvu na predkladanie ponúk zverejní verejný obstarávateľ prostredníctvom systému JOSEPHINE, ktorý vyzve elektronickými prostriedkami súčasne všetkých záujemcov zaradených v DNS na predloženie ponuky.
	4. Pri predkladaní ponúk sa bude postupovať podľa § 49 zákona o verejnom obstarávaní. Ponuku je potrebné doručiť prostredníctvom elektronickej komunikácie v lehote na predkladanie ponúk stanovenej v konkrétnej výzve na predkladanie ponúk a súvisiacich súťažných podkladov. Uchádzač predkladá ponuky prostredníctvom funkcionality systému JOSEPHINE „Ponuky a žiadosti“ cez tlačidlo +Nová ponuka/žiadosť. Verejný obstarávateľ nesmie vyhlásiť zákazku v prípade, ak eviduje nevyhodnotenú žiadosť o zaradenie hospodárskeho subjektu.
	5. Uchádzač nemôže byť v tom istom postupe zadávania zákazky členom skupiny dodávateľov, ktorá predkladá ponuku. Verejný obstarávateľ vylúči uchádzača, ktorý je súčasne členom skupiny dodávateľov.
	6. Verejný obstarávateľ vyhodnotí splnenie podmienok účasti a uskutoční úkony podľa § 60 ods. 6 až 8 zákona o verejnom obstarávaní do 15 pracovných dní odo dňa prijatia žiadosti o účasť. Verejný obstarávateľ v odôvodnených prípadoch, najmä ak je potrebné preskúmať dodatočné informácie a doklady alebo iným spôsobom overiť splnenie podmienok účasti, vyhodnotí splnenie podmienok účasti a uskutoční úkony podľa § 60 ods. 6 až 8 zákona o verejnom obstarávaní do 20 pracovných dní odo dňa prijatia žiadosti o účasť.
3. **Doplnenie, zmena a odvolanie ponuky**
	1. Uchádzač môže predloženú ponuku dodatočne doplniť, zmeniť alebo vziať späť do uplynutia lehoty na predkladanie ponúk.
	2. Doplnenie, zmenu alebo výmenu ponuky je možné vykonať späť vzatím pôvodnej ponuky. Uchádzač pri späť vzatí ponuky postupuje obdobne ako pri vložení pôvodnej ponuky (kliknutím na tlačidlo „Stiahnuť ponuku“ a predložením novej ponuky).
	3. Doplnenú, zmenenú alebo inak upravenú ponuku je potrebné predložiť v lehote na predkladanie ponúk.

**Časť V.**

**Ďalšie informácie**

1. **Dôvernosť procesu verejného obstarávania**
	1. Informácie týkajúce sa preskúmania, vysvetľovania a vyhodnocovania, vzájomného porovnania žiadostí o účasť/ponúk sú dôverné. Členovia komisie a zodpovedné osoby verejného obstarávateľa nesmú/nebudú počas prebiehajúceho procesu verejného obstarávania poskytovať alebo zverejňovať informácie o obsahu žiadostí o účasť/ponúk ani uchádzačom, ani žiadnym iným tretím osobám.
	2. Informácie, ktoré záujemca v žiadosti o účasť/uchádzač v ponuke označí za dôverné, nebudú zverejnené alebo inak použité bez predchádzajúceho súhlasu uchádzača, pokiaľ uvedené nebude v rozpore so zákonom o verejnom obstarávaní a inými všeobecne záväznými právnymi predpismi.
	3. Uchádzač, ktorého ponuka bude prijatá a s ktorým bude uzavretá zmluva, akýkoľvek iný dodávateľ, s ktorým je/bude zmluvný dodávateľ prepojený alebo ku ktorému je/bude pridružený, jeho dodávatelia vo vzťahu k plneniu uzavretej zmluve, vrátane ich zamestnancov, budú povinní dodržiavať mlčanlivosť vo vzťahu ku skutočnostiam, zisteným počas plnenia uzavretej zmluvy, resp. súvisiacich s predmetom plnenia. Všetky dokumenty, ktoré zmluvný dodávateľ od verejného obstarávateľa obdrží alebo zmluvný dodávateľ, pridružený podnik alebo jeho subdodávatelia, vrátane ich zamestnancov vyhotovia podľa požiadaviek verejného obstarávateľa a v súlade s uzavretou zmluvou, budú dôverné a nebude možné ich použiť bez predchádzajúceho súhlasu verejného obstarávateľa.
	4. Verejný obstarávateľ má za to, že predložením žiadosti o účasť/ponuky uchádzač zodpovedá za zabezpečenie aj súhlasov všetkých ostatných dotknutých osôb (subdodávateľov, osôb poskytujúcich prísľub tretej osoby) so spracovaním osobných údajov uvedených v predloženej ponuke podľa zákona č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov. Uvedené platí aj pre prípad, keď ponuku predkladá skupina dodávateľov.
	5. Verejný obstarávateľ má za to, že predložením žiadosti o účasť/ponuky uchádzač vyjadruje súhlas, že je schopný v primeranej miere chrániť zverované osobné údaje pred ich poškodením, zničením, stratou, zmenou, neoprávneným prístupom a sprístupnením, poskytnutím alebo zverejnením, ako aj pred akýmikoľvek inými neprípustnými spôsobmi spracúvania. Na tento účel prijme primerané technické, organizačné a personálne opatrenia zodpovedajúce spôsobu spracúvania osobných údajov, pričom berie do úvahy najmä použiteľné technické prostriedky, dôvernosť a dôležitosť spracúvaných osobných údajov, ako aj rozsah možných rizík, ktoré sú spôsobilé narušiť bezpečnosť alebo funkčnosť informačného systému (v ktorom sú spracúvané osobné údaje).
	6. Informácie o spracovaní osobných údajov verejného obstarávateľa sú zverejnené na:
	<https://nbs.sk/o-narodnej-banke/verejne-obstaravanie/profil-verejneho-obstaravatela/info-osobne-udaje-2/>.
2. **Konflikt záujmov**
	1. Verejný obstarávateľ v prípade zriadenia DNS a príslušný verejný obstarávateľ pri zadávaní čiastkových zákaziek zabezpečí, aby v tomto verejnom obstarávaní nedošlo ku konfliktu záujmov, ktorý by mohol narušiť alebo obmedziť hospodársku súťaž alebo porušiť princíp transparentnosti a princíp rovnakého zaobchádzania.
	2. Konflikt záujmov zahŕňa najmä situácie, kedy osoba, ktorá môže ovplyvniť výsledok alebo priebeh verejného obstarávania (vrátane osoby bez nutnosti formálneho zapojenia do priebehu verejného obstarávania), má priamy alebo nepriamy finančný záujem, ekonomický záujem alebo iný osobný záujem, ktorý možno považovať za ohrozenie jej nestrannosti a nezávislosti v súvislosti s verejným obstarávaním.
	3. Verejný obstarávateľ príjme primerané opatrenia a vykoná nápravu, ak zistí konflikt záujmov. Opatreniami podľa prvej vety sú najmä vylúčenie zainteresovanej osoby z procesu prípravy alebo realizácie verejného obstarávania alebo úprava jej povinností a zodpovedností s cieľom zabrániť pretrvávaniu konfliktu záujmov. V prípade nemožnosti odstrániť konflikt záujmov inými účinnými opatreniami, Verejný obstarávateľ v súlade s § 40 ods. 6 písm. f) zákona o verejnom obstarávaní vylúči záujemcu/uchádzača z tohto verejného obstarávania.
	4. Verejný obstarávateľ v rámci opatrení podľa predchádzajúceho bodu požaduje, aby záujemca, uchádzač, resp. člen skupiny dodávateľov vo všetkých fázach procesu verejného obstarávania postupoval tak, aby nedošlo k vzniku konfliktu záujmov.
	5. Uchádzač je povinný bezodkladne po tom, ako sa dozvie o konflikte záujmov alebo o možnosti jeho vzniku, informovať o tejto skutočnosti verejného obstarávateľa.

**A.2 *PODMIENKY ÚČASTI UCHÁDZAČOV***

1. **Podmienky účasti vo verejnom obstarávaní týkajúce sa osobného postavenia**
	1. Uchádzač musí spĺňať podmienky účasti týkajúce sa osobného postavenia uvedené v § 32 ods. 1 zákona o verejnom obstarávaní. Ich splnenie preukáže podľa § 32 ods. 2 zákona o verejnom obstarávaní predložením originálnych dokladov alebo ich úradne osvedčených kópií:
		1. **výpisom z registra trestov nie starším ako tri mesiace ku dňu uplynutia lehoty na predkladanie ponúk**, ktorým potvrdzuje, že nebol on, ani jeho štatutárny orgán, ani člen štatutárneho orgánu, ani člen dozorného orgánu, ani prokurista právoplatne odsúdený za trestný čin korupcie, trestný čin poškodzovania finančných záujmov Európskych spoločenstiev, trestný čin legalizácie príjmu z trestnej činnosti, trestný čin založenia, zosnovania a podporovania zločineckej skupiny, trestný čin založenia, zosnovania alebo podporovania teroristickej skupiny, trestný čin terorizmu a niektorých foriem účasti na terorizme, trestný čin obchodovania s ľuďmi, trestný čin, ktorého skutková podstata súvisí s podnikaním alebo trestný čin machinácie pri verejnom obstarávaní a verejnej dražbe.

 *[ak ide o: - fyzickú osobu za osobu, na ktorú je vydané živnostenské oprávnenie alebo iné než živnostenské oprávnenie podľa osobitných predpisov,*

 *- právnickú osobu za osoby, ktoré sú štatutárnymi orgánmi uchádzača a členmi štatutárnych orgánov uchádzača, napríklad pri spoločnosti s ručením obmedzeným za všetkých konateľov, ktorí sú zapísaní vo výpise z Obchodného registra ako štatutárny orgán, a pri akciovej spoločnosti za celé predstavenstvo.* ***Pri právnickej osobe je povinnosť predložiť výpis z registra trestov aj za právnickú osobu, ktorý vydáva Generálna prokuratúra SR.****].*

* + 1. **potvrdením Sociálnej poisťovne a zdravotnej poisťovne nie starším ako tri mesiace ku dňu uplynutia lehoty na predkladanie ponúk,** ktorým potvrdzuje, že nemá evidované nedoplatky na poistnom na sociálne poistenie a zdravotná poisťovňa neeviduje voči nemu pohľadávky po splatnosti podľa osobitných predpisov v Slovenskej republike a v štáte sídla, miesta podnikania alebo obvyklého pobytu,
		2. **potvrdením miestne príslušného daňového úradu a miestne príslušného colného úradu nie starším ako tri mesiace ku dňu uplynutia lehoty na predkladanie ponúk,** ktorým potvrdzuje, že nemá evidované daňové nedoplatky voči daňovému úradu a colnému úradu podľa osobitných predpisov v Slovenskej republike a v štáte sídla, miesta podnikania alebo obvyklého pobytu,
		3. **potvrdením príslušného súdu nie starším ako tri mesiace ku dňu uplynutia lehoty na predkladanie ponúk,** ktorým potvrdzuje, že nebol na jeho majetok vyhlásený konkurz, nie je
		v reštrukturalizácii, nie je v likvidácii, ani nebolo proti nemu zastavené konkurzné konanie pre nedostatok majetku alebo zrušený konkurz pre nedostatok majetku,
		4. **dokladom o oprávnení poskytovať službu**, ktorý zodpovedá predmetu zákazky,
		5. **čestným vyhlásením,** že nemá uložený zákaz účasti vo verejnom obstarávaní potvrdený konečným rozhodnutím v Slovenskej republike a v štáte sídla, miesta podnikania alebo obvyklého pobytu.
	1. Uchádzač so sídlom, miestom podnikania alebo obvyklým pobytom na území Slovenskej republiky, a ktorého údaje sú vedené v informačných systémoch verejnej správy Slovenskej republiky, nie je povinný predkladať doklad podľa bodu 17.1.5 súťažných podkladov, nakoľko verejný obstarávateľ použije údaje z informačných systémov verejnej správy podľa osobitného predpisu.
	2. **Uchádzač môže preukázať splnenie podmienok účasti týkajúce sa osobného postavenia podľa bodu 17.1 týchto súťažných podkladov platným zápisom do zoznamu hospodárskych subjektov vedeným Úradom pre verejné obstarávanie v zmysle § 152 zákona o verejnom obstarávaní.**
	3. V prípade preukázania podmienky účasti osobného postavenia zápisom do zoznamu hospodárskych subjektov verejný obstarávateľ upozorňuje záujemcov, že ich zaradenie bude len do doby platnosti zápisu

v zozname hospodárskych subjektov. Za týmto účelom verejný obstarávateľ s odoslaním informácie o zaradení do DNS oznámi záujemcovi dokedy je jeho zápis platný. **Záujemca je povinný najneskôr** **7 kalendárnych dní pred skončením platnosti zápisu** v zozname hospodárskych subjektov **preukázať** verejnému obstarávateľovi **aktualizovaný zápis** (napr. predložením žiadosti o aktualizovanie zápisu doručenej na ÚVO v zákonných lehotách). Ak tak záujemca neurobí, verejný obstarávateľ po skončení platnosti zápisu vylúči záujemcu zo zriadeného DNS.

* 1. Ak uchádzač alebo záujemca má sídlo, miesto podnikania alebo obvyklý pobyt mimo územia Slovenskej republiky a štát jeho sídla, miesta podnikania alebo obvyklého pobytu nevydáva doklady uvedené v bode 34.1 súťažných podkladov alebo nevydáva ani rovnocenné doklady, možno ho nahradiť čestným vyhlásením podľa predpisov platných v štáte jeho sídla, miesta podnikania alebo obvyklého pobytu.
	2. Ak právo štátu uchádzača alebo záujemcu so sídlom, miestom podnikania alebo obvyklým pobytom mimo územia Slovenskej republiky neupravuje inštitút čestného vyhlásenia, môže ho nahradiť vyhlásením urobeným pred súdom, správnym orgánom, notárom, inou odbornou inštitúciou alebo obchodnou inštitúciou podľa predpisov platných v štáte sídla, miesta podnikania alebo obvyklého pobytu uchádzača alebo záujemcu.
	3. Skupina dodávateľov preukazuje splnenie podmienok účasti vo verejnom obstarávaní týkajúcich sa osobného postavenia za každého člena skupiny osobitne. Oprávnenie poskytovať službu preukazuje člen skupiny len vo vzťahu k tej časti predmetu zákazky, ktorú má zabezpečiť.
	4. Doklady a dokumenty, ktorými uchádzač preukazuje osobné postavenie v zmysle § 32 zákona o verejnom obstarávaní, vyhotovené v inom ako štátnom jazyku, t. j. nie v slovenskom jazyku, musia byť predložené v pôvodnom jazyku a súčasne musia byť preložené do štátneho jazyka, t. j. do slovenského jazyka, okrem dokladov predložených v českom jazyku. Doklady vyhotovené uchádzačom, musia byť podpísané uchádzačom alebo osobou oprávnenou konať za uchádzača.
	5. V súlade s § 32 ods. 7 zákona o verejnom obstarávaní podmienky účasti podľa § 32 ods. 1 písm. a) musí spĺňať aj iná osoba ako osoba podľa odseku 1 písm. a), ak táto osoba má právo za ňu konať, práva spojené s rozhodovaním alebo kontrolou v hospodárskom subjekte, ktorý sa chce zúčastniť verejného obstarávania. Splnenie podmienky účasti podľa prvej vety preukazuje uchádzač alebo záujemca verejnému obstarávateľovi alebo obstarávateľovi predložením čestného vyhlásenia alebo vyhlásenia podľa odseku 5, ak právo štátu uchádzača alebo záujemcu so sídlom, miestom podnikania alebo obvyklým pobytom mimo územia Slovenskej republiky neupravuje inštitút čestného vyhlásenia, ako súčasť ponuky alebo v žiadosti o účasť. V čestnom vyhlásení alebo vyhlásení uchádzač alebo záujemca uvedie zoznam osôb podľa prvej vety (vzor čestného vyhlásenia nájdete v prílohe k tejto časti podkladov).

Upozornenie: Uchádzač predloží len čestné vyhlásenie alebo vyhlásenie, výpis z Registra trestov verejný obstarávateľ nevyžaduje.

* 1. Podľa § 32 ods. 8 zákona o verejnom obstarávaní za osobu podľa odseku 7 sa považuje osoba, ktorá má rozhodujúci vplyv na činnosť uchádzača alebo záujemcu, jeho strategické ciele alebo významné rozhodnutia prostredníctvom vlastníckeho práva, finančného podielu alebo pravidiel, ktorými sa uchádzač alebo záujemca spravuje, pričom rozhodujúcim vplyvom sa rozumie, ak iná osoba podľa odseku 7

a) vlastní väčšinu akcií alebo väčšinový obchodný podiel u uchádzača alebo záujemcu,

b) má väčšinu hlasovacích práv u uchádzača alebo záujemcu,

c) má právo vymenúvať alebo odvolávať väčšinu členov štatutárneho orgánu alebo dozorného orgánu uchádzača alebo záujemcu alebo

d) má právo vykonávať rozhodujúci vplyv na základe dohody uzavretej s uchádzačom alebo záujemcom alebo na základe spoločenskej zmluvy, zakladateľskej listiny alebo stanov, ak to umožňuje právo štátu, ktorými sa táto osoba riadi.

1. **Podmienky účasti vo verejnom obstarávaní týkajúce sa technickej alebo odbornej spôsobilosti**
	1. Uchádzač za účelom preukázania splnenia podmienok účasti technickej alebo odbornej spôsobilosti podľa § 34 zákona o verejnom obstarávaní v ponuke predloží nasledovné doklady:
		1. **Podľa § 34 ods. 1 písm. a) zákona o verejnom obstarávaní**– zoznam poskytnutých služieb rovnakého alebo obdobného charakteru ako predmet zákazky, za predchádzajúce tri roky od vyhlásenia verejného obstarávania s uvedením cien, lehôt dodania a odberateľov; dokladom je referencia, ak odberateľom bol verejný obstarávateľ alebo obstarávateľ podľa zákona o verejnom obstarávaní.

**Minimálna požadovaná úroveň podmienky účasti:**

Verejný obstarávateľ požaduje, aby uchádzač v ponuke predložil zoznam zákaziek, ktorých predmetom je poskytovanie upratovacích služieb, za predchádzajúce tri roky počítaných od vyhlásenia verejného obstarávania kumulatívne vo výške minimálne 700 000,00 eur bez DPH (slovom: sedemstotisíc eur bez DPH), ktoré uchádzač môže preukázať jednou alebo viacerými zmluvami, pričom aspoň jedna zákazka musí byť minimálne vo výške 200 000,00 eur bez DPH (slovom: dvestotisíc eur bez DPH).

Verejný obstarávateľ odporúča uchádzačovi, aby ku každej zákazke zo zoznamu poskytnutých služieb vyplnili uvedený vzor Doplňujúce údaje k zoznamu poskytnutých služieb nachádzajúci sa v prílohe č. 1 časti  A.2 *PODMIENKY ÚČASTI UCHÁDZAČOV* týchto súťažných podkladov, aj pre tie poskytnutia služieb v zozname poskytnutých služieb rovnakého alebo obdobného charakteru, v ktorých odberateľom bol verejný obstarávateľ alebo obstarávateľ podľa zákona o verejnom obstarávaní. Ak bude v predložených dokumentoch uvedená cena plnenia v inej mene ako euro, použije sa na prepočet z inej meny na euro kurz Európskej centrálnej banky platný v deň odoslania oznámenia o vyhlásení verejného obstarávania na zverejnenie v Úradnom vestníku EÚ.

**Záujemcovia, ktorí požiadajú o zaradenie v priebehu základnej lehoty na predkladanie žiadosti o účasť, preukazujú predchádzajúce skúsenosti v referenčnom období 3 roky od odoslania oznámenia o vyhlásení verejného obstarávania. V prípade, ak záujemca doručí žiadosť o účasť do DNS po zriadení DNS, tj. počas jeho trvania (tj. v dodatočnej lehote na predkladanie žiadosti o účasť), referenčným obdobím sa na účely zaradenia do DNS budú považovať 3 roky odo dňa doručenia žiadosti o zaradenie do DNS.**

* + 1. **Podľa § 34 ods. 1 písm. d) zákona o verejnom obstarávaní v spojení s § 35 zákona o verejnom obstarávaní -** platný certifikát kvality ISO 9001 (Systém manažérstva kvality) v oblasti poskytovania upratovacích služieb vydaného nezávislou inštitúciou, ktorým potvrdzuje splnenie noriem zabezpečenia kvality uchádzačom. Verejný obstarávateľ uzná ako rovnocenný certifikát systém manažérstva kvality vydaný príslušným orgánom členského štátu.
		2. **Podľa § 34 ods. 1 písm. h) zákona o verejnom obstarávaní v spojení s § 36 zákona o verejnom obstarávaní -** platný certifikát kvality ISO 14001 (Systém environmentálneho manažérstva) v oblasti poskytovania upratovacích služieb vydaný akreditovaným certifikačným orgánom. Verejný obstarávateľ uzná ako rovnocenný certifikát systému environmentálneho manažérstva vydaný príslušným orgánom členského štátu.
	1. Uchádzač alebo záujemca môže na preukázanie technickej spôsobilosti alebo odbornej spôsobilosti využiť technické a odborné kapacity inej osoby podľa § 34 ods. 3 zákona o verejnom obstarávaní. V takomto prípade musí uchádzač alebo záujemca verejnému obstarávateľovi preukázať, že pri plnení zmluvy bude skutočne používať kapacity osoby, ktorej spôsobilosť využíva na preukázanie technickej spôsobilosti alebo odbornej spôsobilosti. Skutočnosť podľa druhej vety preukazuje záujemca alebo uchádzač písomnou zmluvou uzavretou s osobou, ktorej technickými a odbornými kapacitami mieni preukázať svoju technickú spôsobilosť alebo odbornú spôsobilosť. Z písomnej zmluvy musí vyplývať záväzok osoby, že poskytne svoje kapacity počas celého trvania zmluvného vzťahu. Osoba, ktorej kapacity majú byť použité na preukázanie technickej spôsobilosti alebo odbornej spôsobilosti, musí preukázať splnenie podmienok účasti týkajúce sa osobného postavenia a nesmú u nej existovať dôvody na vylúčenie podľa § 40 ods. 6 písm. a) až g) a ods. 7 zákona o verejnom obstarávaní; oprávnenie dodávať tovar, uskutočňovať stavebné práce, alebo poskytovať službu preukazuje vo vzťahu k tej časti predmetu zákazky, na ktorú boli kapacity záujemcovi alebo uchádzačovi poskytnuté. Verejný obstarávateľ môže u osoby, ktorej kapacity majú byť použité na preukázanie technickej spôsobilosti alebo odbornej spôsobilosti, hodnotiť existenciu dôvodov na vylúčenie podľa § 40 ods. 8 zákona o verejnom obstarávaní.
1. **Doplňujúce informácie k podmienkam účasti**
	1. Predpokladom splnenia podmienok účasti je predloženie všetkých dokladov a dokumentov tak, ako je uvedené v oznámení o vyhlásení verejného obstarávania a v týchto súťažných podkladoch.
	2. Členovia komisie budú vyhodnocovať splnenie podmienok účasti aplikovaním postupov uvedených v § 40 zákona o verejnom obstarávaní a § 152 ods. 4 zákona o verejnom obstarávaní.
	3. Skupina dodávateľov preukazuje splnenie podmienok účasti vo verejnom obstarávaní týkajúcich sa osobného postavenia za každého člena skupiny osobitne a splnenie podmienok účasti vo verejnom obstarávaní týkajúcich sa technickej spôsobilosti alebo odbornej spôsobilosti preukazuje spoločne. Oprávnenie poskytovať službu preukazuje člen skupiny len vo vzťahu k tej časti predmetu zákazky, ktorú má zabezpečiť.
	4. V zmysle § 39 ods. 1 zákona o verejnom obstarávaní, hospodársky subjekt môže predbežne nahradiť doklady na preukázanie splnenia podmienok účasti určené verejným obstarávateľom požadované v oznámení o vyhlásení verejného obstarávania a v bode 34 a 35 týchto súťažných podkladov predložením jednotného európskeho dokumentu. Náležitosti týkajúce sa jednotného európskeho dokumentu upravujú ustanovenia § 39 zákona o verejnom obstarávaní, vyhláška Úradu pre verejné obstarávanie č. 155/2016 Z. z., ktorou sa ustanovujú podrobnosti o jednotnom európskom dokumente a jeho obsahu a Vykonávacieho nariadenia Komisie (EÚ) 2016/7 z 5. januára 2016, ktorým sa ustanovuje štandardný formulár pre jednotný európsky dokument pre obstarávanie. Elektronický formulár jednotného európskeho dokumentu s možnosťou jeho priameho vyplnenia sa nachádza na <https://www.uvo.gov.sk/jednotny-europsky-dokument-pre-verejne-obstaravanie-602.html>.
	5. Verejný obstarávateľ upozorňuje záujemcov, aby si do vzoru formulára jednotného európskeho dokumentu vo formáte .rtf, umožňujúceho jeho priame vypĺňanie, sami uviedli údaje a informácie týkajúce sa postupu verejného obstarávania a identifikácie verejného obstarávateľa.
	6. Verejný obstarávateľ vyhlasuje, že obmedzuje informácie požadované na podmienky účasti (týkajúce sa Časti IV: Podmienky účasti oddiel A až D jednotného európskeho dokumentu) na jednu otázku s odpoveďou áno alebo nie (α: Globálny údaj pre všetky podmienky účasti), t.j. či hospodárske subjekty spĺňajú všetky požadované podmienky účasti bez toho, aby bolo potrebné vyplniť iné oddiely Časti IV: Podmienky účasti jednotného európskeho dokumentu.
	7. Záujemca, ktorý sa DNS zúčastňuje samostatne a ktorý nevyužívazdroje a/alebo kapacity iných osôb na preukázanie splnenia podmienok účasti, vyplní a predloží jedenjednotný európsky dokument.
	8. Záujemca, ktorý sa DNS zúčastňuje samostatne, ale využíva zdroje a/alebo kapacity iných osôb na preukázanie splnenia podmienok účasti, vyplní a predloží jednotný európsky dokument za svoju osobu spolu s vyplneným samostatným/ijednotným/i európskym/i dokumentom/i, ktorý/é obsahuje/ú príslušné informácie pre každú z osôb, ktorých zdroje a/alebo kapacity využívauchádzač na preukázanie splnenia podmienok účasti. V prípade, že uchádzača tvorí skupina dodávateľov zúčastnená vo verejnom obstarávaní, uchádzač vyplní a predloží samostatný jednotný európsky dokuments požadovanými informáciami za každého člena skupiny dodávateľov.
	9. Verejný obstarávateľ vyžaduje,aby záujemca v prípade subdodávateľov, ktorých kapacity nevyužíva na preukázanie splnenia podmienok účasti, v Časti II. Informácie týkajúce sa hospodárskeho subjektu a v časti III. Dôvody na vylúčenie jednotného európskeho dokumentu uviedol informácie o takýchto subdodávateľoch
	10. Ceny uvedené uchádzačom v zmysle bodu 18.1 týchto súťažných podkladov v zozname poskytnutých služieb za predchádzajúce tri roky od vyhlásenia verejného obstarávania v inej mene ako v mene euro uchádzač vo svojej ponuke prepočíta na menu euro podľa kurzu Európskej centrálnej banky aktuálneho
	v posledný deň v príslušnom kalendárnom roku, v ktorom došlo k skutočnosti, rozhodujúcej pre preukázanie splnenia predmetnej podmienky účasti.

 **Príloha č. 1 k časti A.2 PODMIENKY ÚČASTI UCHÁDZAČOV**

DOPLŇUJÚCE ÚDAJE K ZOZNAMU POSKYTNUTÝCH SLUŽIEB - vzor

|  |
| --- |
| **Zákazka uchádzača** |
| **Identifikácia dodávateľa**(obchodné meno, adresa sídla alebo miesta podnikania dodávateľa, IČO) | <vyplní uchádzač> |
| **Identifikácia odberateľa**(obchodné meno, adresa sídla alebo miesta podnikania odberateľa, IČO)  | <vyplní uchádzač> |
| **Predmet zákazky**(špecifikácia poskytovanej služby)  | <vyplní uchádzač> |
| **Celková cena predmetu zákazky** | <vyplní uchádzač> |
| **Doba plnenia predmetu zákazky**(začiatok a koniec plnenia predmetu zákazky vo formáte *mesiac/rok*) | <vyplní uchádzač> |
| **Kontaktné údaje odberateľa**(osoby, u ktorej si verejný obstarávateľ môže overiť predmetné údaje minimálne v rozsahu: meno, priezvisko a funkcia kontaktnej osoby, jej telefónne číslo a e-mail) | <vyplní uchádzač> |

*Údaje o jednotlivých zákazkách uchádzač vyplní do samostatných tabuliek podľa vzoru.*

|  |  |  |
| --- | --- | --- |
| ……………………….………………. |  | ……..…………………………… |
| Meno oprávneného zástupcu uchádzača |  | Dátum a podpis |

 **A.3 *KRITÉRIÁ NA VYHODNOTENIE PONÚK A PRAVIDLÁ ICH UPLATNENIA***

1. **Kritériá na vyhodnotenie ponúk**
	1. Vyhodnotenie ponúk bude verejný obstarávateľ realizovať na základe § 44 ods. 3 písm. c) zákona o verejnom obstarávaní, tzn. že ponuky uchádzačov sa budú vyhodnocovať na základe najnižšej ceny.
	2. Ponuky uchádzačov budú vyhodnotené na základe kritéria**: Celková cena za predmet zákazky v eurách bez DPH.**
	3. Uchádzač uvedie svoj návrh na plnenie kritéria na vyhodnotenie ponúk podľa vzoru uvedeného vo výzve na predkladanie ponúk k  zákazke zadávanej v rámci DNS.
	4. Na prvom mieste sa umiestni uchádzač, ktorého celková cena za predmet zákazky v eurách bez DPH bude najnižšia. Poradie ostatných uchádzačov sa stanoví vzostupne podľa ich celkových cien za predmet zákazky.
	5. Návrh na plnenie kritérií musí byť podpísaný štatutárnym zástupcom uchádzača a priložený k ponuke.
	6. Nevybratie uchádzača verejným obstarávateľom nevytvára nárok na uplatnenie náhrady škody zo strany uchádzača.

**B. *OPIS PREDMETU ZÁKAZKY***

1. **Vymedzenie predmetu zákazky**
	1. Predmetom zákaziek zadávaných v zriadenom DNS bude poskytovanie upratovacích služieb a to najmä: upratovanie kancelárskych a spoločných priestorov budov, strojové čistenie podzemných garáží, tepovanie kobercov, ~~vnútorné~~ umývanie okien (bez použitia horolezeckej techniky), exteriérová údržba objektov, triedenie odpadu.
	2. Podrobná špecifikácia predmetu zákazky, jeho presný rozsah a miesto poskytovania, ako aj ostatné doplňujúce informácie budú uvedené vo výzve na predkladanie ponúk k jednotlivým zákazkám vyhláseným v rámci zriadeného DNS.
	3. Číselný kód pre hlavný predmet a doplňujúce predmety z Hlavného slovníka, prípadne alfanumerický kód z Doplnkového slovníka Spoločného slovníka obstarávania (CPV/SSO):

**Hlavný predmet:**

**90900000-6 Čistiace a sanitárne služby**

Doplňujúci predmet:

90910000-9 Upratovacie služby

90911200-8 Čistenie (upratovanie) budov

90911300-9 Umývanie okien

90914000-7 Služby na čistenie parkovísk

90919100-3 Čistenie kancelárskych zariadení

90919200-4 Čistenie (upratovanie) kancelárií

90920000-2 Sanitárne služby v zariadeniach

**C. PRÍLOHY SÚŤAŽNYCH PODKLADOV**

**Príloha č. 1 – Žiadosť o účasť**

**Žiadosť o účasť**

**Záujemca:**

Obchodný názov:

Sídlo záujemcu:

IČO:

DIČ:

IČ DPH:

Bankové spojenie:

Štatutárny orgán:

Splnomocnená osoba:

Kontaktná osoba:

Tel./mobil:

Email:

Splnomocnenec skupiny dodávateľov:

Záujemca týmto žiada verejného obstarávateľa o zaradenie do DNS s názvom:

**„Poskytovanie upratovacích služieb“**

Zoznam príloh:

* Zoznam predložených dokladov a dokumentov
* Splnomocnenie na zastupovanie záujemcu
* Doklady preukazujúce splnenie podmienok účasti
* Zoznam dôverných informácií

(nehodiace sa škrtnite)

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 štatutárny zástupca uchádzača/

osoba splnomocnená štatutárnym zástupcom

##

## Príloha č. 2 – Zoznam dôverných informácií

ZOZNAM DÔVERNÝCH INFORMÁCIÍ

Uchádzač/skupina dodávateľov:

Obchodné meno

Adresa spoločnosti

IČO

Dolu podpísaný zástupca záujemcu týmto čestne vyhlasujem, že žiadosť o účasť predložená na účely zaradenia do dynamického nákupného systému s názvom *„***Poskytovanie upratovacích služieb***“* zriadeného verejným obstarávateľom, zverejneného v Úradnom vestníku Európskej únie zo dňa XX.XX.2024 pod číslom XXX a vo Vestníku verejného obstarávania č. XX zo dňa XX.XX.2024 pod číslom XX

* neobsahuje žiadne dôverné informácie.\*
* obsahuje dôverné informácie, ktoré sú v žiadosti o účasť označené slovom „DÔVERNÉ“.\*
* obsahuje nasledovné dôverné informácie:\*

|  |  |  |
| --- | --- | --- |
| P. č. | Názov dokumentu | Strana ponuky |
| 1. |  |  |
| 2. |  |  |
| 3. |  |  |

V .................... dňa ........................... ....................................................

 meno a priezvisko,

 funkcia, podpis \*\*

\*Nehodiace sa prečiarknite

\*\*Podpis záujemcu, jeho štatutárneho orgánu alebo iného zástupcu záujemcu, ktorý je oprávnený konať v mene záujemcu v záväzkových vzťahoch v súlade s dokladom o oprávnení podnikať, t. j. podľa toho, kto za záujemcu koná navonok.

V prípade skupiny dodávateľov podpis každého člena skupiny alebo člena skupiny, ktorý je splnomocnený konať v danej veci za členov skupiny.

## Príloha č. 3 – Odôvodnenie nerozdelenia predmetu zákazky

**Odôvodnenie nerozdelenia predmetu zákazky**

Verejný obstarávateľ nerozdelil predmet zákazky na časti z nasledovných dôvodov:

* predmet zákazky v celom rozsahu je schopných poskytovať viacero dodávateľov na trhu, ktorými môžu byť aj malé a stredné podniky,
* ide o poskytovanie služieb, ktoré sú bežne dostupné na trhu,
* vzhľadom na povahu dynamického nákupného systému je predpoklad, že jednotlivé konkrétne obstarávania budú zadávané postupne, v rôznom rozsahu a podľa aktuálnej potreby verejného obstarávateľa. Konkrétne obstarávania teda budú v nižšej hodnote ako je predpokladaná hodnota zákazky a bude tak umožnená účasť aj malých a stredných podnikov. Rozdelenie predmetu zákazky sa tak bude realizovať priamo v už vytvorenom dynamickom nákupnom systéme,
* nerozdelenie predmetu zákazky vzhľadom na charakter predmetu zákazky je v tomto konkrétnom prípade v súlade s princípom hospodárnosti, efektívnosti nediskriminácie a čestnej hospodárskej súťaže.

**Príloha č. 4**

**ČESTNÉ VYHLÁSENIE K OBMEDZENIAM VO VEREJNOM OBSTARÁVANÍ V SÚVISLOSTI**

**S VOJNOVÝM KONFLIKTOM NA UKRAJINE – SANKCIE VOČI RUSKU**

k zákazke zadávanej postupom podľa § 58 a nasl. zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) s názvom a predmetom zákazky: Poskytovanie upratovacích služieb

Obchodné meno uchádzača: .........................................................................

Sídlo uchádzača: .........................................................................

IČO: .........................................................................

Čestne vyhlasujem, že

v spoločnosti, ktorú zastupujem a ktorá bude vykonávať/vykonáva plnenie zákazky, nefiguruje ruská účasť, ktorá prekračuje limity stanovené v článku 5k nariadenia Rady (EÚ) č. 833/2014 z 31. júla 2014 o reštriktívnych opatreniach s ohľadom na konanie Ruska, ktorým destabilizuje situáciu na Ukrajine v znení nariadenia Rady (EÚ) č. 2022/578 z 8. apríla 2022.

Predovšetkým vyhlasujem, že:

(a) uchádzač, ktorého zastupujem (a žiadna zo spoločností, ktoré sú členmi nášho konzorcia), nie je ruským štátnym príslušníkom ani fyzickou alebo právnickou osobou, subjektom alebo orgánom so sídlom v Rusku;

(b) uchádzač, ktorého zastupujem (a žiadna zo spoločností, ktoré sú členmi nášho konzorcia), nie je právnickou osobou, subjektom alebo orgánom, ktorých vlastnícke práva priamo alebo nepriamo vlastní z viac ako 50 % subjekt uvedený v písmene a) tohto odseku;

(c) ani ja, ani spoločnosť, ktorú zastupujeme, nie sme fyzická alebo právnická osoba, subjekt alebo orgán, ktorý koná v mene alebo na príkaz subjektu uvedeného v písmene a) alebo b) uvedených vyššie;

(d) subdodávatelia, dodávatelia alebo subjekty, na ktorých kapacity sa dodávateľ, ktorého zastupujem, spolieha subjektami uvedenými v písmenách a) až c), nemajú účasť vyššiu ako 10 % hodnoty zákazky.

.........................................................................

<vyplní uchádzač>

Meno, priezvisko a podpis člena oprávnenej osoby uchádzača

**Príloha č. 5 k časti C. *PRÍLOHY SÚŤAŽNYCH PODKLADOV***

**ČESTNÉ VYHLÁSENIE O OSOBÁCH SO ZASTUPOVACÍMI, ROZHODOVACÍMI
A KONTROLNÝMI PRÁVOMOCAMI**

k zákazke zadávanej podľa § 58 a nasl. Zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) dynamickým nákupným systémom postupom užšej súťaže s názvom zákazky: **Poskytovanie upratovacích služieb**

Obchodné meno uchádzača: .........................................................................

Sídlo uchádzača: .........................................................................

IČO: .........................................................................

Čestne vyhlasujem, že

osoby s rozhodujúcim vplyvom podľa § 32 ods. 8 zákona o verejnom obstarávaní v spoločnosti, ktorú zastupujem a ktorá bude vykonávať/vykonáva plnenie zákazky, neboli právoplatne odsúdené za trestný čin korupcie, trestný čin poškodzovania finančných záujmov Európskych spoločenstiev, trestný čin legalizácie príjmu z trestnej činnosti, trestný čin založenia, zosnovania a podporovania zločineckej skupiny, trestný čin založenia, zosnovania alebo podporovania teroristickej skupiny, trestný čin terorizmu a niektorých foriem účasti na terorizme, trestný čin obchodovania s ľuďmi, trestný čin, ktorého skutková podstata súvisí s podnikaním alebo trestný čin machinácie pri verejnom obstarávaní a verejnej dražbe.

Nižšie uvádzam zoznam osôb podľa predchádzajúcej vety:

1. Meno, priezvisko, adresa, dátum narodenia.
2. .....

.........................................................................

<vyplní uchádzač>

Meno, priezvisko a podpis člena oprávnenej osoby uchádzača